कांकवाड़ी

कांकवाड़ी (Kankwari) भारत के राजस्थान राज्य के अलवर ज़िले की राजगढ़ तहसील में स्थित एक दुर्ग और गाँव है। यह गाँव सरिस्का राष्ट्रीय उद्यान के भीतर स्थित है, इसलिए सरकार ने यहाँ के निवासियों को अधिकतर यहाँ से विस्थापित कर दिया है। कुछ परिवार अभी भी यहाँ हैं लेकिन सम्भावना है कि वे भी शीघ्र ही यहाँ से निकल जाएँगे। इस दुर्ग की स्थापना सवाई राजा जय सिंह प्रथम ने की थी। राज्य में अकाल पड़ने पर जय सिंह जी ने इस किले का निर्माण कार्य शुरु करवाया, जिससे इलाके के लोगों को काम तथा मेहनताना मिलता रहे। आम लोग जहां दिन में किले पर काम करते थे, संभ्रांत परिवार के लोग रात के आकर अपने हिस्से का काम पूरा करते थे।

विवरण 
औरंगजेब ने गद्दी की लड़ायी के दौरान अपने भाई दारा शिकोह को कुछ समय के लिये इस किले में कैद रखा था। किले तक जाने के लिये सरिस्का वन परिसर से सफ़ारी जीप किराये पर ली जा सकती है। वन परिसर (व किला) अगस्त व सितंबर में बंद रहता है।

इन्हें भी देखें 
 सरिस्का राष्ट्रीय उद्यान
 राजगढ़, अलवर
 अलवर ज़िला

सन्दर्भ 

राजस्थान के गाँव
अलवर ज़िला
अलवर ज़िले के गाँव
राजस्थान में पर्यटन आकर्षण
अलवर के दर्शनीय स्थल
राजस्थान में दुर्ग